Honfoglaló feladat

Hozzon létre weblapot a leírás és a minta alapján a Honfoglaló játékról! Hozza létre az index.html oldalt! Az oldal nyelve magyar, karakterkódolása UTF8 legyen! A böngésző címsorában megjelenő felirat a *Honfoglaló* szó legyen!

Hozza létre és csatolja a html oldalhoz a honfoglalo.css állományt! Ha a feladat külön nem kéri, akkor minden formázást a css állományba végezzen el!

Állítsa be a teljes oldalra az alábbiakat:

* Háttérkép: bg.jpg
* A háttérkép szélessége 90%, magassága 100% legyen!
* A háttérképet igazítsa középre!
* A háttérkép ne ismétlődjön és az oldal görgetésekor ne mozduljon!
* Az oldal háttérszíne #333, szövegszíne fehér legyen!
* A betűtípus a teljes oldalon "Lucida Sans Unicode", "Lucida Grande", sans-serif, a sorok magassága 2em;

Illessze be az oldal szövegét a szöveg.txt állományból! Alakítsa ki a mintának megfelelően a címsorokat és bekezdéseket! Az oldal tejes tartalmát egy keretbe helyezzen el, amit soroljon be a tartalom osztályba!

* Címsor 1: Honfoglaló
* Címsor 2: Játékmenet, Ligák & Ranglisták
* Címsor 3: 4 fajta ranglistával találkozhatsz a Honfoglalóban:, Minden ranglista 3 kategóriára van lebontva:

Alakítsa ki a bekezdéseket a mintának megfelelően!

Az első bekezdésben az aláhúzást, félkövér vagy dőlt betűstílust a mintának megfelelően html tag-ek segítségével formázzon meg!

Alakítsa ki a *4 fajta ranglistával találkozhatsz a honfoglalóban*: cím alatti számozatlan felsorolást. A felsorolás jelölője kör legyen! *A minden ranglista 3 kategóriára van lebontva:* cím alatti számozatlan listát római számokkal jelölje!

A *Forrás* szót alakítsa linkké, ami a szöveg.txt állományban a Forrás szó után lévő címre mutat. A link által mutatott oldal új lapon nyíljon meg!

Szúrja be a logo.png képet a *Honfoglaló* cím alá, és jelölje meg a logo azonosítóval! Ha kép nem jelenik meg a böngészőben, vagy ha az egeret a kép fölé viszi a felhasználó, akkor a „*Honfoglaló játék logója*” felirat jelenjen meg!

Szúrja be a League.png képet a *Játékmenet* cím alá és sorolja be a klanok osztályba! Ha kép nem jelenik meg a böngészőben, vagy ha az egeret a kép fölé viszi a felhasználó, akkor a „*Klánok a honfoglalóban*” felirat jelenjen meg!

Végezze el a CSS állományban a következő beállításokat:

tartalom osztály:

* Szélesség 80%, rendezz valamilyen módszerrel középre!

Címsor 1 jelölőre:

* Betűszín #FDE55F, a szöveg legyen középre rendezett és kiskapitális!
* A betű mérete 3em.
* Az alsó szegély stílusa dupla vonal, #FDE55F színkódú, 5px vastag.
* A címsoron belüli margó 10px;

Címsor 2 és 3 legyen #FDE55F színkódú és csupa nagybetűs karakterekkel formázva!

logo azonosító jelölő:

* Szélesség 50%, rendezz valamilyen módszerrel középre!

A bekezdések legyenek sorkizártak!

A klanok osztály szélessége legyen 20% és jobbra ússzon!

A linkek minden állapotukban legyenek #FDE55F színűek és ne legyenek aláhúzva!